text: [{"text_idx": "#000001", "text": "H\u00f8vu\u00f0ssta\u00f0urin eigur at ganga undan i\u0301 gr\u00f8na orkuskiftinum"}, {"text_idx": "#000002", "text": "-To\u0301rshavnar kommuna hevur gj\u00f8rt langti\u0301\u00f0ar\u00e6tlanir fyri arbei\u00f0i\u00f0 a\u0301 orku- og umhv\u00f8rvis\u00f8kinum, har serligur dentur ver\u00f0ur lagdur a\u0301 egi\u00f0 virksemi hja\u0301 kommununi, hetta ti\u0301 vit meta, at kommunan eigur at ganga undan."}, {"text_idx": "#000003", "text": "He\u00f0in Mortensen kundi gle\u00f0a luttakararnar a\u0301 orkura\u0301\u00f0stevnuni i\u0301 Nor\u00f0urlandahu\u0301sinum i\u0301 morgun um, at fyrstu elbussarnir koma eftir ny\u0301ggja\u0301r, og at allir busssar i\u0301 To\u0301rshavnar kommunu ver\u00f0a elriknir fra\u0301 2027. Mynd Sverri Egholm"}, {"text_idx": "#000004", "text": "Hetta seg\u00f0i He\u00f0in Mortensen, borgarstjo\u0301ri, ta\u0301 hann setti orkura\u0301\u00f0stevnuna \u201cO\u0301svart\u201d i\u0301 Nor\u00f0urlandahu\u0301sinum i\u0301 morgun."}, {"text_idx": "#000005", "text": "He\u00f0in Mortensen seg\u00f0i, at hetta hevur a\u0301 mangan ha\u0301tt veri\u00f0 eitt gr\u00f8nt a\u0301r hja\u0301 To\u0301rshavnar kommunu, har vit hava sett sto\u0301r arbei\u00f0i i\u0301 gongd at leggja um til gr\u00f8na orku og helt fram:"}, {"text_idx": "#000006", "text": "\u201cTo\u0301rshavnar kommuna og Hugskoti\u00f0 byrja\u00f0u a\u0301ri\u00f0 vi\u00f0 at skipa fyri tiltakinum Vinnuforum, har bo\u00f0i\u00f0 var\u00f0 inn til eitt spennandi tiltak, har vinnan og kommunan fingu h\u00f8vi\u00f0 at hittast til netverkan og i\u0301bla\u0301stur."}, {"text_idx": "#000007", "text": "I\u0301 va\u0301r var\u00f0 sjo\u0301neykan sett a\u0301 gr\u00f8na umlegging, i\u00f0 slo\u0301\u00f0ar fyri ny\u0301hugsan."}, {"text_idx": "#000008", "text": "Vit vi\u00f0gj\u00f8rdu millum anna\u00f0 bur\u00f0ardygt vinnuli\u0301v, um hvussu sto\u0301rar og li\u0301tlar fyrit\u00f8kur kunnu menna ny\u0301skapandi og bur\u00f0ardyggar virkisgongdir, i\u00f0 skapa vir\u00f0i, b\u00e6\u00f0i fyri fyrit\u00f8kuna sja\u0301lva og fyri samfelagi\u00f0."}, {"text_idx": "#000010", "text": "Vit hava ly\u0301st, hv\u00f8rjar \u00e6tlanir kommunan hevur a\u0301 gr\u00f8na \u00f8kinum. Vit hava tosa\u00f0 um endurny\u0301tslu, b\u00e6\u00f0i i\u0301 mun til hu\u0301s, bu\u0301ny\u0301ti, kl\u00e6\u00f0ir og mat. Og vit to\u0301ku eitt sto\u0301rt stig, ta\u0301 vesturby\u0301urin herfyri var\u00f0 kny\u0301ttur uppi\u0301 avlopshita fra\u0301 Sundsverkinum."}, {"text_idx": "#000012", "text": "G\u00f8tuljo\u0301sini ver\u00f0a \u00f8ll u\u0301tgj\u00f8rd vi\u00f0 LED-ljo\u0301sum. I\u0301 fj\u00f8r vo\u0301r\u00f0u um 900 ljo\u0301sarmatur skift. Vit skifta til elbilar, og eftir ny\u0301ggja\u0301r koma fyrstu elbussarnir \u2013 allir bussarnir skulu vera gr\u00f8nir i\u0301 2027."}, {"text_idx": "#000018", "text": "Og so lova\u00f0u vit herfyri, at vit i\u0301 hesum sambandi skuldu skipa fyri eini orku- og umhv\u00f8rvisra\u0301\u00f0stevnu i\u0301 Nor\u00f0urlandahu\u0301sinum, har ta\u00f0 fer at bera til at kunna seg um ta\u00f0 mesta innan orku."}, {"text_idx": "#000019", "text": "Og nu\u0301 eru vit her. Henda ra\u0301\u00f0stevnan ver\u00f0ur h\u00f8vi\u00f0 hja\u0301 \u00f8llum at fa\u0301a s\u00e6r nyttuga vitan til si\u0301ni egnu orkuval, og samstundis at hoyra ny\u0301ggj bo\u00f0 uppa\u0301, hvussu vit skipa samfelagi\u00f0 so gr\u00f8nt og so o\u0301svart sum gj\u00f8rligt."}, {"text_idx": "#000021", "text": "Vit sta\u00f0festa, at fjarhiti, vindorka og heitar keldur eru alt evni, sum krevja samfelagsligt kjak og planlegging. Ti\u0301 ver\u00f0ur henda ra\u0301\u00f0stevna eisini sta\u00f0i\u00f0, har st\u00f8rri \u00e6tlanir ver\u00f0a settar a\u0301 dagsskra\u0301."}, {"text_idx": "#000025", "text": "I\u0301 dag og i\u0301 morgin fara vit at hoyra b\u00e6\u00f0i f\u00f8royskar og danskar serfr\u00f8\u00f0ingar um umskipan til reina orku a\u0301 fleiri \u00f8kjum."}, {"text_idx": "#000026", "text": "I\u0301 2027 skulu \u00f8ll oljufy\u0301r hja\u0301 To\u0301rshavnar kommunu vera skift u\u0301t vi\u00f0 gr\u00f8nar orkukeldur. Ta\u0301 skal Co2-u\u0301tla\u0301ti\u00f0 vera minka\u00f0 vi\u00f0 eini helvt i\u0301 mun til 2016."}, {"text_idx": "#000028", "text": "Ny\u0301ggir bygningar skulu hava so li\u0301tla orkuny\u0301tslu sum gj\u00f8rligt, hetta ver\u00f0ur hugsa\u00f0 inn i\u0301 allar byggiverk\u00e6tlanir heilt fra\u0301 byrjan - og skal vera partur av u\u0301tbjo\u0301\u00f0ingartilfarinum."}, {"text_idx": "#000029", "text": "I\u0301 dag seta vit sjo\u0301neykuna a\u0301 gr\u00f8na umlegging, i\u00f0 slo\u0301\u00f0ar fyri ny\u0301hugsan."}, {"text_idx": "#000030", "text": "Her til slut bare en lille hilsen til vores deltagere fra Danmark. Hjertelig velkommen."}, {"text_idx": "#000031", "text": "Vi gl\u00e6der os til at h\u00f8re om jeres arbejde med at gennemf\u00f8re den gr\u00f8nne omstilling pa\u030a en teknisk, \u00f8konomisk og milj\u00f8m\u00e6ssig hensigtsm\u00e6ssig ma\u030ade."}, {"text_idx": "#000033", "text": "Tak for jeres deltagelse og en gang til: Hjertelig velkommen."}, {"text_idx": "#000034", "text": "Eg skal at enda takka fyrireikarunum fyri eitt sto\u0301rt og gott arbei\u00f0i \u2013 takk til okkara egnu umhv\u00f8rvisdeild og takk til fyriskipararnar Katrin Helmsdal og Katrin Petersen."}, {"text_idx": "#000035", "text": "Og takk til Nor\u00f0urlandahu\u0301si\u00f0 fyri at hy\u0301sa ra\u0301\u00f0stevnuni."}, {"text_idx": "#000036", "text": "Go\u0301\u00f0a ra\u0301\u00f0stevnu \u00f8ll somul \u2013 og hjartaliga v\u00e6lkomin."}, {"text_idx": "#000040", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000043", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000051", "text": "Redaktio\u0301n tel. 20 80 80 [email protected] Sverri Egholm Netredakt\u00f8r (A\u0301byrgd) [email protected]"}]